กฤช สังขทรัพย์

พันตำรวจเอก กฤช สังขทรัพย์ อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์ และอดีตสมาชิกสภาผู้แทนราษฎรจังหวัดเลย 2 สมัย เป็นหนึ่งในผู้เสียชีวิตจากเหตุเฮลิคอปเตอร์เบลล์ตกที่จังหวัดเชียงใหม่ พ.ศ. 2524

ประวัติ
พ.ต.อ. กฤช สังขทรัพย์ เกิดเมื่อวันที่ 21 พฤษภาคม พ.ศ. 2472 ที่ตำบลปากน้ำโพ อำเภอเมือง จังหวัดนครสวรรค์อนุสรณ์งานพระราชทานเพลิงศพผู้เสียชีวิตเนื่องจากอุบัติเหตุที่ดอยอ่างขาง อ.ฝาง จ.เชียงใหม่ 5 กันยายน 2524. โรงพิมพ์สำนักเลขาธิการคณะรัฐมนตรี. 2524เป็นบุตรของ จ่าสิบตำรวจ ฟ้อน และ นางสงวน สังขทรัพย์ สำเร็จการศึกษาชั้นมัธยมศึกษาปีที่ 6 จากโรงเรียนประจำจังหวัดนครสวรรค์, ชั้นเตรียมอุดมศึกษาปีที่ 2 จาก โรงเรียนอำนวยศิลป์ และ โรงเรียนนายร้อยตำรวจ

พ.ต.อ.กฤช สังขทรัพย์ สมรสกับนางสมบูรณ์ สังขทรัพย์ มีบุตร-ธิดา 5 คน โดยบุตรคนกลางคือ ทศพล สังขทรัพย์ อดีตสมาชิกสภาผู้แทนราษฎรจังหวัดเลย 7 สมัย ในขณะที่ลูกสะใภ้ นางพัฒนา สังขทรัพย์ เป็นสมาชิกสภาผู้แทนราษฎรจังหวัดเลยหนึ่งสมัย

การทำงาน
พ.ต.อ. กฤช เริ่มรับราชการด้วยการเป็นพลตำรวจ ที่ สถานีตำรวจภูธรจังหวัดนครสวรรค์ เมื่อ พ.ศ. 2490 และเจริญหน้าที่ในการรับราชการตำรวจ จนได้รับแต่งตั้งในตำแหน่งสำคัญ ทั้ง ผู้กำกับการตำรวจภูธรจังหวัดเลย, จังหวัดเพชรบุรี และ จังหวัดกำแพงเพชร ก่อนที่จะลาออกจากราชการ ใน พ.ศ. 2519

 งานการเมือง 
พ.ต.อ.กฤช เริ่มเข้าสู่งานการเมือง ด้วยการเป็นสมาชิกสภาผู้แทนราษฎรจังหวัดเลย สังกัดพรรคชาติไทย จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ก่อนที่จะได้รับเลือกเป็น สมาชิกสภาการปฏิรูปปกครองแผ่นดิน ในช่วง พ.ศ. 2519 ถึง 2520 และ สมาชิกสภานิติบัญญัติแห่งชาติ ใน พ.ศ. 2520 ถึง 2522 และได้รับเลือกตั้งเป็น ส.ส. เลย สมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 

ในปี พ.ศ. 2523 ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์ จนกระทั่งเมื่อวันที่ 5 กันยายน พ.ศ. 2524 ในขณะที่พันตำรวจเอกกฤช และคณะเดินทางไปเยี่ยมชมโครงการหลวงอ่างขาง ที่สถานีเกษตรหลวงอ่างขาง ตำบลแม่งอน อำเภอฝาง จังหวัดเชียงใหม่ แต่เกิดเหตุการณ์เครื่องเฮลิคอปเตอร์เกิดขัดข้องจนตกในหุบเขา ตำบลแม่สูน อำเภอฝางกองบรรณาธิการมติชน, 289 ข่าวดัง 3 ทศวรรษหนังสือพิมพ์มติชน, 2549, ISBN 974-323-889-1

 เครื่องราชอิสริยาภรณ์ 
 (หลังเสียชีวิต)ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๘ ตอนที่ ๑๙๔ ง หน้า ๔๒๓๒, ๒๔ พฤศจิกายน ๒๕๒๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์อันมีศักดิ์รามาธิบดี, เล่ม ๘๖ ตอนที่ ๓๓ ง หน้า ๑๕๐๒, ๑๕ เมษายน ๒๕๑๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๗ ตอนที่ ๖๔ ง ฉบับพิเศษ หน้า ๒๔๐๙, ๒๑ เมษายน ๒๕๒๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๐ ตอนที่ ๑๖๐ ง ฉบับพิเศษ หน้า ๒, ๘ ธันวาคม ๒๕๑๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๒ ตอนที่ ๑๑๑ ง ฉบับพิเศษ หน้า ๗๐๒, ๒๓ ธันวาคม ๒๕๐๘

 อ้างอิง 

หมวดหมู่:บุคคลจากอำเภอเมืองนครสวรรค์
หมวดหมู่:ตำรวจชาวไทย
หมวดหมู่:นักการเมืองจากจังหวัดนครสวรรค์
หมวดหมู่:สมาชิกสภาผู้แทนราษฎรจังหวัดเลย
หมวดหมู่:สมาชิกสภานิติบัญญัติแห่งชาติ
หมวดหมู่:นักการเมืองพรรคชาติไทย
หมวดหมู่:บุคคลจากโรงเรียนนครสวรรค์
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากโรงเรียนนายร้อยตำรวจ
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:เสียชีวิตจากอุบัติเหตุทางการบินในประเทศไทย